Han ble tatt ut i s EM-tropp til EM i fotball 2024. António Silva startet EM-sluttspillet som reserve, med Pepe og Rúben Dias som de foretrukne midtstopperne. Han fikk sine første spilleminutter i turneringen da han ble byttet inn for Pepe mot slutten av den andre gruppespillkampen der Portugal sikret avansement fra gruppespillet med tremålsseier over . Med avansementet allerede sikret stilte António Silva fra start i lagets tredje gruppespillkamp mot som del av en reservepreget lagoppstilling hvor han spilte på høyresiden av en trebackslinje i forsvar. Kampen endte med et overraskende tomålstap, hvor António Silva bar skyld for begge motstandernes mål. Med et drøyt minutt spilt av første omgang slo han en kort pasning på tvers uten å oppdage at medspilleren han mente å spille ballen til hadde forlatt posisjonen han befant seg i siden sist han hadde ham i syne. I stedet ble ballen erobret opp av motstandernes Georges Mikautadze som igangsatte en kontring der António Silva tapte en løpsduell mot Georgias stjernespiller Khvitsja Kvaratskhelia som ble spilt gjennom av Mikautadze og scoret kampens første mål. I andre omgang scoret Mikautadze for Georgia på et straffespark idømt etter at António Silva tuppet Luka Lochoshvili i leggen i en duell han tilsynelatende forsøkte å trekke seg fra. Halvveis i andre omgang ble António Silva byttet ut.